नई दिल्ली. अमेरिकी फेडरल रिजर्व द्वारा ब्याज दरों में बढ़ोतरी किए जाने का असर ग्लोबल मार्केट समेत भारतीय मार्केट पर भी दिखा। यूएस फेड ने ब्याज दरें 0.25 फीसदी बढ़ा दी हैं। ये संकेत भी दिए हैं कि इस साल दरों में 2 बार और बढ़ोतरी की जा सकती है। फेड के फैसले से कमजोर शुरुआत के बाद भारतीय शेयर बाजार गिरावट के साथ बंद हुए। सेंसेक्स 139 अंक की गिरावट के साथ 35,600 के स्तर पर बंद हुआ। वहीं निफ्टी 49 अंक लुढ़ककर 10,808 के स्तर पर बंद हुआ। एनएसई पर सेक्टोरल इंडेक्स में फार्मा औऱ ऑटो में तेजी रही। जबकि आईटी, बैंकिंग, मेटल शेयरों में गिरावट रही।